ಐಟಿ ಇಲಾಖೆಯಿಂದ ವೆಬಿನಾರ್ ವಿಎಸ್ವಿ ಯೋಜನೆ ಮಹತ್ವದ ಬಗ್ಗೆ ಮಾಹಿತಿ ಕರ್ನಾಟಕ ಮತ್ತು ಗೋವಾ ಪ್ರದೇಶದ ಆದಾಯ ತೆರಿಗೆ ಇಲಾಖೆಯಿಂದ ನೇರ ತೆರಿಗೆ ವಿವಾದ್ ಸೆ ವಿಶ್ವಾಸ್ ಆಕ್ಟ್ ಫಾರ್ ವಿವಾದ ಪರಿಹಾರದ ಕುರಿತು ಡಿ.22 ರಂದು ವೆಬಿನಾರ್ ಆಯೋಜಿಸಲಾಗಿತ್ತು. ಈ ಕಾರ್ಯಕ್ರಮದಲ್ಲಿ ಮಾತನಾಡಿದ ಬೆಂಗಳೂರಿನ ಕರ್ನಾಟಕ ಮತ್ತು ಗೋವಾ ಪ್ರದೇಶದ ಪ್ರಧಾನ ಮುಖ್ಯ ಆಯುಕ್ತರಾ ಡಿಸಿ ಪಟ್ವಾರಿ ಅವರು, ವಿವಾದ್ ಸೆ ವಿಶ್ವಾಸ್ ಯೋಜನೆಯ ವಿಎಸ್ವಿ ಮಹತ್ವ ಮತ್ತು ವೈಶಿಷ್ಟ್ಯ ಹಾಗೂ ಲಾಭದ ಬಗ್ಗೆ ವಿವರಿಸಿದರು. ತೆರಿಗೆ ಪಾವತಿದಾರರು ಮುಂದೆ ಬಂದು ವಿಎಸ್ವಿ ಯೋಜನೆಯಡಿ ಮೊಕದ್ದಮೆ ಹೂಡಲು ಮತ್ತು ವಿವಿಧ ಮೇಲ್ಮನವಿಗಳಲ್ಲಿನ ಅನಿಶ್ಚಿತತೆಗಳನ್ನು ತೆಗೆದು ಹಾಕಲು ಪಟ್ವಾರಿ ಮನವಿ ಮಾಡಿದರು. ಇದೇ ವೇಳೆ ವಿವಿಧ ಸಂಘಗಳ ಪ್ರತಿನಿಧಿಗಳು ಎತ್ತಿದ ಪ್ರಶ್ನೆಗಳಿಗೆ ಆದಾಯ ತೆರಿಗೆ ಇಲಾಖೆ ಪ್ರಧಾನ ಆಯುಕ್ತರಾದ ರಮೇಶ್ ನರೈನ್ ಪರ್ಬತ್ ಉತ್ತರಿಸಿದರು. ತೆರಿಗೆ ಪಾವತಿದಾರರು ವಿವಾದಿತ ತೆರಿಗೆ ಪಾವತಿಸುವ ಮೂಲಕ ಆದಾಯ ತೆರಿಗೆ ಇಲಾಖೆಯೊಂದಿಗಿನ ವಿವಾದಗಳನ್ನು ಕೊನೆಗೊಳಿಸಲು ಮತ್ತು ಬಡ್ಡಿ ಮತ್ತು ದಂಡ ಪಾವತಿಸುವುದರಿಂದ ವಿನಾಯಿತಿ ಪಡೆಯಲು ಹಾಗೂ ಕಾನೂನು ಕ್ರಮದಿಂದ ವಿನಾಯಿತಿ ಪಡೆಯಲು ಸಹಕಾರಿಯಾಗುವಂತೆ ವಿವಾದ ಸೆ ವಿಶ್ವಾಸ್ ಯೋಜನೆ ಪರಿಚಯಿಸಲಾಗಿದೆ.